Fælles holdning (EF) nr. 45/2000

fastlagt af Rådet den 20. juli 2000

med henblik på vedtagelse af Europa-Parlamentets og Rådets direktiv 2000/.../EF om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer

(2000/C 300/04)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 95,

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler(1), særlig artikel 3, stk. 2, og artikel 5, stk. 3,

under henvisning til forslag fra Kommissionen(2),

under henvisning til udtalelse fra Det Økonomiske og Sociale Udvalg(3),

efter proceduren i traktatens artikel 251(4), og

ud fra følgende betragtninger:

(1) Europa-Parlamentets og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer(5) fastlægger en liste over tilsætningsstoffer, der er tilladt til anvendelse i Fællesskabet, og betingelserne for deres anvendelse.

(2) Siden direktiv 95/2/EF blev vedtaget, er der sket en teknisk udvikling inden for tilsætningsstoffer til fødevarer.

(3) Direktiv 95/2/EF bør tilpasses under hensyntagen til denne udvikling.

(4) Tilsætningsstoffer kan kun godkendes til anvendelse i fødevarer, hvis de opfylder de generelle kriterier i bilag II til direktiv 89/107/EØF.

(5) I henhold til artikel 5, stk. 1, i direktiv 89/107/EØF kan en medlemsstat på sit område tillade anvendelsen af et nyt tilsætningsstof for en periode på to år.

(6) I overensstemmelse med medlemsstaternes anmodninger bør følgende nationalt godkendte tilsætningsstoffer godkendes på fællesskabsniveau: propan, butan og iso-butan. Disse produkter bør mærkes i henhold til Rådets direktiv 75/324/EØF af 20. maj 1975 om tilnærmelse af medlemsstaternes lovgivning om aerosoler(6).

(7) Den Videnskabelige Komité for Levnedsmidler, som er nedsat ved Kommissionens beslutning 97/579/EF(7), er i henhold til artikel 6 i direktiv 89/107/EØF blevet hørt vedrørende vedtagelse af bestemmelser, som vil kunne indvirke på den offentlige sundhed -

UDSTEDT FØLGENDE DIREKTIV:

Artikel 1

Bilagene til direktiv 95/2/EF ændres således:

1) Bilag I ændres således:

a) Følgende tilsætningsstof indsættes i skemaet:

"E 949 Hydrogen (*)".

b) I punkt 3 i noten indsættes følgende i den forklarende tekst under symbolet (*):

"E 949".

2) I bilag II tilføjes følgende:

">TABELPOSITION>"

3) Bilag IV ændres således:

a) Følgende tilføjes i tredje og fjerde kolonne i rubrikken vedrørende E 445: glycerolestere af fyrreharpiks:

">TABELPOSITION>"

b) Følgende tilføjes:

">TABELPOSITION>"

4) I bilag V erstattes første rubrik af følgende:

">TABELPOSITION>"

Artikel 2

1. Medlemsstaterne vedtager senest den ...(8) de nødvendige love og administrative bestemmelser for at efterkomme dette direktiv. De underretter straks Kommissionen herom.

Disse love og administrative bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i ...

På Europa-Parlamentets vegne

Formand

På Rådets vegne

Formand

(1) EFT L 40 af 11.2.1989, s. 27. Direktivet er ændret ved Europa-Parlamentets og Rådets direktiv 94/34/EF (EFT L 237 af 10.9.1994, s. 1).

(2) EFT C 21 E af 25.1.2000, s. 42.

(3) EFT C 51 af 23.2.2000, s. 27.

(4) Europa-Parlamentets udtalelse af 11.4.2000 (endnu ikke offentliggjort i EFT), Rådets fælles holdning af 20.7.2000 og Europa-Parlamentets afgørelse af ... (endnu ikke offentliggjort i EFT).

(5) EFT L 61 af 18.3.1995, s. 1. Direktivet er senest ændret ved direktiv 98/72/EF (EFT L 295 af 4.11.1998, s. 18).

(6) EFT L 147 af 9.6.1975, s. 40. Direktivet er senest ændret ved Kommissionens direktiv 94/1/EF (EFT L 23 af 28.1.1994, s. 28).

(7) EFT L 237 af 28.8.1997, s. 18.

(8) 18 måneder efter dette direktivs ikrafttræden.

RÅDETS BEGRUNDELSE

I. INDLEDNING

1. Kommissionen forelagde den 23. juli 1999 Rådet et forslag til Europa-Parlamentets og Rådets direktiv, baseret på traktatens artikel 95, om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer(1).

2. Det Økonomiske og Sociale Udvalg afgav udtalelse den 9. december 1999(2).

3. Europa-Parlamentet afgav udtalelse den 11. april 2000(3). Som følge af denne udtalelse vil Kommissionen forelægge et ændret forslag.

4. Rådet vedtog sin fælles holdning i overensstemmelse med traktatens artikel 251 den 20. juli 2000.

II. FORMÅL

Formålet med direktivudkastet er at tilpasse direktiv 95/2/EF om andre tilsætningsstoffer til levnedsmidler end farvestoffer og sødestoffer(4) til den seneste tekniske og videnskabelige udvikling, under hensyntagen til såvel industriens som forbrugernes behov.

Direktivudkastet tager navnlig sigte på at tillade:

- anvendelse af nogle nye tilsætningsstoffer til levnedsmidler, som for nylig er blevet vurderet af Den Videnskabelige Komité for Levnedsmidler

- anvendelse på fællesskabsplan af visse tilsætningsstoffer til levnedsmidler, som allerede er blevet foreløbig godkendt i nogle medlemsstater for en begrænset periode på to år, og som nu er blevet vurderet af Den Videnskabelige Komité for Levnedsmidler

- anvendelse af allerede godkendte tilsætningsstoffer i visse nye forbindelser.

Direktivudkastet er således også en nødvendig foranstaltning til sikring af, at det indre marked for fødevarer kan fungere tilfredsstillende.

III. ANALYSE AF DEN FÆLLES HOLDNING

A. GENERELLE BEMÆRKNINGER

Generelt har Rådet fulgt Kommissionens holdning til Europa-Parlamentets ændringer

- ved at acceptere ændring 3

- og ved at forkaste ændring 1, 2, 6, 4 og 5.

Der kan fremsættes følgende specifikke bemærkninger:

B. SPECIFIKKE BEMÆRKNINGER

- Ændring 3: Selv om Kommissionen forkastede denne ændring på Europa-Parlamentets plenarmøde, har den senere besluttet at høre Den Videnskabelige Komité for Levnedsmidler igen vedrørende tilsætningsstof E 467 og trække dette stof tilbage fra forslaget. Rådet mener, at dette er berettiget, og accepterer derfor ændringen.

- Ændring 1: Selv om Rådet er enigt i, at forsigtighedsprincippet er af stor betydning i fødevaresektoren, mener det ikke, at et særdirektiv er det rette sted at indsætte et sådant princip med generel rækkevidde. Endvidere er det Rådets opfattelse, at der allerede tages hensyn til forsigtighedsprincippet på dette særlige område, da tilsætningsstoffer kun bliver tilladt til brug i fødevarer, efter at Den Videnskabelige Komité for Levnedsmidler har vurderet dem og erklæret dem for sikre, jf. bilag II til direktiv 89/107/EØF(5). Rådet mener, at det vil være hensigtsmæssigt at understrege dette i en ny betragtning (jf. betragtning 4).

- Ændring 5: Rådet har forkastet denne ændring, da det ikke mener, at det er hensigtsmæssigt at forbyde tilsætningsstoffer, som allerede er i brug. Der tages højde for, at disse tre gasser er antændelige, i og med at de vegetabilske olier, som indeholder disse gasser, kun tillades til erhvervsmæssig brug. Endvidere skal disse produkter mærkes med en advarsel i henhold til Rådets direktiv 75/324/EØF om aerosoler(6). Dette fremgår af betragtning 6.

IV. KONKLUSIONER

Rådet finder, at den fælles holdning i vid udstrækning imødekommer Europa-Parlamentets vigtigste ønsker og samtidig tager tilstrækkeligt hensyn til de nye tekniske krav og udviklinger. Rådet finder, at der i den fælles holdning er skabt en god balance mellem industriens teknologiske behov og forbrugernes forventninger.

(1) EFT C 21 E af 25.1.2000, s. 42.

(2) EFT C 51 af 23.2.2000, s. 27.

(3) Dok. 7671/00 CODEC 274 DENLEG 23.

(4) EFT L 61 af 20.2.1995, s. 1.

(5) EFT L 40 af 11.2.1989, s. 27.

(6) EFT L 147 af 9.6.1975, s. 40.